MoVimento 5 Stelle

Su Movimento 5 Stelle (Movimentu 5 steddus) est unu partidu polìticu italianu, fundau in Milanu su 4 de su mesi de ladàmini de su 2009 de su còmicu Beppe Grillo e s'imprendidori Gianroberto Casaleggio.

Nascit de is atòbius (meetup) de arraxonu a pitzus de is ideas spainadas de Beppe Grillo in su diàriu (blog) e is spetàculus còmicus suus, chi apustis ant pigau su caminu de formai listas tzìvicas ("Liste 5 stelle") po si presentai a is eletzionis polìticas. In su 2009 est stètia annuntziada sa nàscida de unu movimentu natzionali.

Is baloris suus s'ispirant a s'ecologia, sa democratzia direta e sa cuntrariedadi a su sistema partìticu.

Is cincu steddus de su nòmini indicànt in s'incumentzu àcua pùblica, ambienti, mobilidadi sustenìbili, svilupu e connetividadi. Prus tardu funt cambiadas a benis comunus, ecologia integrali, giustìtzia sotziali, innovamentu tennològicu e economia eco-sotziali de mercau.

Est intrau in su parlamentu italianu cun is eletzionis de su 2013 e at fatu parti de su primu e su segundu guvernu de Giuseppe Conte.

 Riferimentus 

 Àterus progetus 

 Ligòngius esternus 


 MoVimento 5 Stelle 

Categoria:Partidos polìtigos